- تقول صاحبة التجربة : بالنسبة للتفاصيل انا معاي البواسير من ثلاث سنين لكن في شهر 5 الصراحة تأزمت الحالة بشكل مو طبيعي حتى العلاج صار مايجيب نتيجة فقررت اني اروح للدكتور حسن نصر بعد ماقريت عنه في النت وانه الناس كلها تمدحه فرحت في شهر 6 حجزت من التلفون ((اظن كشفيته ب 200 ))ورحت عنده فكشف علي وقالي انه عندك بواسير + شرخ ( علما بأنه انسان مرة محترم ) فقالي اذا تبغي العملية بكرة وانا وافقت (لأني الصراحة ماقدرت استحمل اكثر من كذا) فقالي سوي تحاليل اظن سعرها ب 350 ريال وصومي من بعد الساعة 12 ( يا حبايبي في التحليل لا تنسوا بطاقتكم الشخصية لأني رحمة من ربي كنت حاطتها بالشنطة ولا كنت ابغى اسيبها ففاجأتني الممرضة وقالتلي فين بطاقتك والحمدلله انها كانت معي ولا كان رجعت البيت وحوسة) وقالي انه العملية حتكون ان شاءالله 8 صباح وانك تجين وتلاقي كل شي جاهز من ملف مفتوح وغرفة محجوزة وكل شي .